text: 彭祖壽，字山公，號伯籛，湖廣武昌府武昌縣軍籍。生平.年十歲能文，父訓之嚴，不令出戶。十六列膠庠，中萬曆四十六年聯捷己未科進士，神宗見會試題名榜，賞其名彭祖壽三字，御筆識之，擬授鼎元，以不謁執事抑置三甲第一，授中書舍人。天啟朝逆黨煽惑，人爭趨事，祖壽視之澹如也。丁卯鄉試，璫以私人子弟密授諸房官，勒令中式，祖壽奮然曰：此朝廷重典，豈閹宦市惠哉！揭曉，獨壽所取皆知名士。天啟七年十二月，吏部考選，特授兵科給事中。既入官，彈劾無所畏，一時權要鹹斂手避之，以疾卒於京。家族.父彭文元，生員，贈奉政大夫兵科給事中。母陳氏、妻周氏，俱封宜人。子彭嵋，生員，妻胡氏，年十六歸嵋，是時給諫公久歿，不數年嵋亦卒，無子且貧，或勸其另嫁，胡氏撫膺大慟曰：我寧守吾貧，不作失節婦。絕葷茹素，不變初志，稱苦節雲。
metadata: erhwenkuo/wikipedia-zhtw
metadata: 彭祖壽
metadata: https://zh.wikipedia.org/wiki?curid=7457546